b'\n_START_ARTICLE_\nLil Boosie\n_START_SECTION_\nUra\n_START_PARAGRAPH_\nBoosie pelasi koripalloa ja p\xc3\xa4\xc3\xa4si opiskelemaan mutta h\xc3\xa4net erotettiin huumesyytteiden takia. Sitten h\xc3\xa4n p\xc3\xa4\xc3\xa4tti ryhty\xc3\xa4 r\xc3\xa4pp\xc3\xa4riksi. H\xc3\xa4n tutustui Pimp C:hen ja julkaisi ensimm\xc3\xa4isen albuminsa For My Thugz Trill Entertainmentin kautta._NEWLINE_Vuonna 2006 Boosie julkaisi toisen sooloalbuminsa Bad Azz. 2007 julkaistiin Trillin kokoelma-albumi Survival of the Fittest. Se toi Boosielle paljon n\xc3\xa4kyvyytt\xc3\xa4. Vuonna 2008 h\xc3\xa4n vieraili DJ Khaledin singlell\xc3\xa4 \xe2\x80\x9dOut Here Grinding\xe2\x80\x9d. _NEWLINE_Vuonna 2009 Boosie julkaisi kolmannen sooloalbuminsa Superbad: The Return of Boosie Bad Azz. Silt\xc3\xa4 julkaistiin single \xe2\x80\x9dBetter Believe it\xe2\x80\x9d. Muutamille levyn kappaleille tehtiin musiikkivideot. H\xc3\xa4n my\xc3\xb6s perusti oman levy-yhti\xc3\xb6ns\xc3\xa4 Bad Azz Entertainment._NEWLINE_Boosie oli vuonna 2010 vankilassa mutta julkaisi siit\xc3\xa4 huolimatta viidennen sooloalbuminsa Incarcerated. Boosie sanoi jatkavansa musiikin tekoa olosuhteista huolimatta. H\xc3\xa4n vapautui vankilasta maaliskuussa 2014.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nBoosiella on diabetes. H\xc3\xa4n on naimisissa Walnita Decuir-Hatchin kanssa. Heill\xc3\xa4 on kolme lasta.\n_START_SECTION_\nRikosura\n_START_PARAGRAPH_\nH\xc3\xa4n joutui 2009 vankilaan nelj\xc3\xa4ksi vuodeksi ehdonalaisrikkomuksen vuoksi. H\xc3\xa4net oli aiemmin tuomittu marihuanan hallussapidosta ja aseista, ja nilkassa ollut seurantalaite osoitti ettei h\xc3\xa4n noudattanut ehdonalaisehtoja. _NEWLINE_2010 kes\xc3\xa4kuussa Boosieta syytettiin Terry Boydin murhasta. H\xc3\xa4n vannoi olevansa syyt\xc3\xb6n, ja h\xc3\xa4net todettiin syytt\xc3\xb6m\xc3\xa4ksi murhaan.'